กำปั้นไทยกวาด 8 เหรียญทอง จากที่เข้าชิงชนะเลิศทั้งหมด 10 รุ่น ในศึกเอเชียนบีชเกมส์ ครั้งที่ 5 ที่ดานัง เวียดนาม ด้านทีมเปตองช่วยกันคว้ามาได้ 2 เหรียญทอง นอกจากนี้ วู้ดบอลชายหาด และยูยิตสู ซิวเพิ่มได้อีกประเภทละ 1 เหรียญทอง ทำให้ทัพนักกีฬาไทยผงาดขึ้นนำเป็นจ่าฝูงบนตารางเหรียญรวมแล้ว โดยมีอยู่ทั้งหมด 15 ทอง 8 เงิน และ 11 เหรียญทองแดง,มหกรรมกีฬาชายหาด เอเชียนบีชเกมส์ ครั้งที่ 5 ที่เมืองดานัง ประเทศเวียดนาม เมื่อวันที่ 26 ก.ย. มีการชิงชัยทั้งหมด 32 เหรียญทอง กรีฑาชายหาด ชิง 2 เหรียญทอง ไทยคว้ามาได้ 1 เหรียญทองแดง จากทุ่มน้ำหนักหญิง อารีรัตน์ อินทดิษฐ์ ทำสถิติ 14.36 เมตร ขณะที่เหรียญทองเป็นของหลิว เซียงรอง จากจีน ทำสถิติได้ 16.06 เมตร และเหรียญเงิน ซุน หยู จากจีน 14.50 เมตร ส่วนกระโดดไกล ชาย พิเชษฐ์ ท่าเรือรักษ์ ได้อันดับที่ 6 สถิติได้ 7.10 เมตร ศรัณย์ แสนบัวคำ อันดับที่ 8 ทำสถิติได้ 6.93 เมตร เหรียญทองเป็นของซอง เป่ยเฟ็ง จากจีน 7.53 เมตร ด้านวิ่ง 60 เมตรหญิง รอบคัดเลือก ขวัญฤทัย ปากดี เข้าเป็นอันดับที่ 1 ของฮีต 2 ด้วยเวลา 7.77 วินาที ผ่านเข้าสู่รอบชิงชนะเลิศ ส่วนวันวิสา กองทอง ได้อันดับ 4 ของฮีตแรก ด้วยเวลา 7.94 วินาที ไม่ผ่านเข้ารอบ ขณะที่วิ่ง 60 เมตรชาย รอบคัดเลือก บัณฑิต ช่วงไชย ทำเวลาได้ 7.09 วินาที ได้อันดับที่ 3 ของฮีตแรก ผ่านเข้าสู่รอบชิงชนะเลิศต่อไป,เปตองชายหาด ชิง 3 ชิงเหรียญทอง ไทยคว้าได้ 2 เหรียญทอง 1 เหรียญทองแดง ประเภทหญิงคู่ ทองสี ตะมะโคตร และพันธ์ทิพา วงศ์ชูเวช แชมป์เก่าจาก ภูเก็ตเกมส์ 2014 สามารถป้องกัน แชมป์เอาไว้ได้ โดยในรอบชิงชนะเลิศ สามารถเอาชนะเลอ ธิ ธู ไม กับเหวียน ธิ คัม เดวียน จากเวียดนาม 13-8 คว้าเหรียญทองได้สำเร็จ ขณะที่ประเภทชายคู่ นายเถลิงเกียรติ์ ภู่สอาด กับศราวุฒิ ศรีบุญเพ็ง เอาชนะ อาเหม็ด ซาเบรี กับไซฟู มุสมิน จากมาเลเซีย 13-6 เก็บเพิ่มอีกหนึ่งทองให้ทัพไทยได้ ส่วนคู่ผสม สิทธิชัย กลิ่นเจริญ กับอุไรวรรณ  หิรัญวงค์ ได้เหรียญทองแดง หลังพ่ายวันสมัย เนตรสวัสดิ์ กับจันทร์สมร วงศ์สวัสดิ์ ในรอบตัดเชือก 12-13,หลังทีมเปตองไทยได้ 2 เหรียญทอง ร.ต.ปรารภ ทองประเทศ รองเลขาธิการสมาคมกีฬาเปตองฯ กล่าวว่า จากนี้ต้องมีการปรับแผนการเล่น หากมีฝนตกลงมาก่อนแข่งขัน ในวันนี้เราได้ 2 ทองก็เพราะประสบการณ์ ส่วน 6 รายการที่เหลือคือ เดี่ยว ชาย-หญิง, ชู้ตติ้ง ชาย-หญิง และทีมชาย-หญิง ตั้งเป้าไว้ 3 ทอง จากประเภททีม 2 ทอง และรายการที่เหลืออีก 1 ทอง,วู้ดบอลชายหาด ชิง 2 เหรียญทอง ไทย ได้ 1 เหรียญทอง 2 เหรียญเงิน ในประเภทแฟร์เวย์ ชายคู่ เพชรอนันต์ พรเสน่ห์ กับนคร นวลรักษา รอบแรกชนะมาเลเซีย 3-1 รอบสองแพ้ไต้หวัน 1-3 ร่วงตกรอบ ส่วนวรเชษฐ์ จันทะแสน กับวิทยา สองเมือง รอบแรกชนะบาย รอบสอง ชนะไต้หวัน 2-1 ต่อมา ในรอบรองชนะเลิศไปชนะจีน 3-2 ผ่านเข้าไปชิงชนะเลิศกับไต้หวัน แต่กลับพลาดท่าพ่ายไป 0-2 ทำให้ในประเภทนี้คู่ของไทยได้แค่เหรียญเงิน,ขณะที่ประเภทแฟร์เวย์ หญิงคู่ อมรทิพย์ ค้างคีรี กับ อนัฐออน เที่ยงอวน รอบแรกชนะ มาเลเซีย 3-0 รอบสองชนะไต้หวัน 2-1 รอบรองชนะเลิศ ชนะ จีน 4-3 ส่วนรัชนี ณ นคร กับรพีภรณ์ รักที่พึ่ง รอบแรก ได้ชนะบาย รอบที่สองชนะฮ่องกง 3-2 รอบรองชนะเลิศชนะมาเลเซีย 3-0 ทำให้ในประเภทนี้นักกีฬาจากประเทศไทยเข้าชิงชนะเลิศกันเอง ผลปรากฏว่า คู่ของรัชนี ณ นคร กับรพีภรณ์ รักที่พึ่ง เฉือนเอาชนะคู่ของอมรทิพย์ ค้างคีรี กับอนัฐออน เที่ยงอวน ไปอย่างหวุดหวิด 3-2 คว้าเหรียญทองไปครอง,ดร.แพท ดร.พัฒนาชาติ กฤดิบวร นายกสมาคมวู้ดบอลแห่งประเทศไทยฯ เปิดเผยว่า พอใจที่ได้มา 2 เหรียญทอง แม้จะผิดหวังเล็กน้อยจากประเภทชายคู่ที่ได้แค่เหรียญเงิน จากนี้ทีมวู้ดบอลไทยยังเหลือชิงอีก 6 ประเภท น่าจะทำได้เป้าหมายที่วางไว้ 7 เหรียญทอง ยูยิตสู หลังจากการแข่งขันเมื่อช่วงดึกเมื่อ วันที่ 25 ก.ย. ไทยได้มาก่อนแล้ว 1 ทอง 2 เงิน 1 ทองแดง โดยเหรียญทองได้จากวราพร ภูรีศรีศักดิ์ ในประเภทเนวาสซา (ทุ่ม) รุ่น 49 กก.หญิง เหรียญเงิน สุวนันท์ บุญซ่อน ประเภทเนวาสซา (ทุ่ม) รุ่น 45 กก.หญิง และประเภทโชว์ศิลปะการต่อสู้หญิงคู่ กุลสตรี คำสร้อย และสุภวดี แก้วสระแสน ส่วนเหรียญทองแดงจากศราวุฒิ เพ็ชรสิงห์ จากเนวาสซา (ทุ่ม) รุ่น 62 กก.ชาย,ล่าสุดวันที่ 26 ก.ย. มีการชิงชัยอีก 6 เหรียญทอง ปรากฏว่า ทีมไทยได้มาอีก 1 ทอง 1 เงิน 4 ทองแดง โดยเหรียญทองได้จากประเภทโชว์ศิลปะการต่อสู้ ชายคู่ ธรรมนูญ โปไธสง-วารุฒ เนตรพงษ์ ที่ชนะคู่จากเติร์กเมนิสถาน ในรอบชิงชนะเลิศ,ขณะที่ เหรียญเงินได้จากประเภทเนวาสซา (ทุ่ม) รุ่น 55 กก.หญิง อรอนงค์ แสงศิริโชค หลังแพ้ แอนนี รามิเรซ จากฟิลิปปินส์ ในรอบชิงชนะเลิศ ส่วนเหรียญทองแดงได้จากประเภทเนวาสซา (ทุ่ม) รุ่น 56 กก.ชาย พยุงศักดิ์ สิงห์ฉลาด, ประเภทเนวาสซา (ทุ่ม) รุ่น 62 กก.หญิง อรภา เสนาธรรม, ประเภทเนวาสซา (ทุ่ม) รุ่น 70 กก.หญิง อรอนงค์ แสงศิริโชค, ประเภทโชว์ศิลปะการต่อสู้ ชายคู่ จิรายุทธ วุฒิวรรณพงศ์-จิรายุ วงศ์สวรรค์,มวยไทยสมัครเล่น วันสุดท้าย ชิงทั้งหมด 16 เหรียญทอง ทีมกำปั้นไทยเข้าชิงชนะเลิศ 10 รุ่น จากประเภทชาย 5 รุ่น และหญิง 5 รุ่น ได้มา 8 เหรียญทอง 2 เหรียญเงิน สรุปผลดังนี้ รุ่นน้ำหนักไม่เกิน 48 กก.ชาย พิษณุ ปิ่นทอง ชนะคะแนน ไบรอันที จากสิงคโปร์ 3-0 เสียง, รุ่นน้ำหนักไม่เกิน 51 กก.ชาย อานนท์ พลกระโทก ชนะคะแนน เยลามาน ซายาสซาตอฟ จากคาซัคสถาน 2-1 เสียง, รุ่นน้ำหนักไม่เกิน 54 กก.ชาย โชติชนินท์ โคกกระชาย ชนะคะแนน ด็อก แจยุน จากเกาหลีใต้ 2-1 เสียง, รุ่นน้ำหนักไม่เกิน 57 กก. ชาย วิวัฒน์ คําทา ชนะคะแนน อิชาน กาลิเยฟ จากคาซัคสถาน 3-0 เสียง, รุ่นน้ำหนักไม่เกิน 63.5 กก. ชาย ชลวิทย์ ปรีดาศักดิ์ ชนะน็อก โว วาน ได จากเวียดนาม ในยกที่ 1,รุ่นน้ำหนักไม่เกิน 48 กก.หญิง สุภิสรา คนหลัก ชนะคะแนน วู ฮอย ยาน จากฮ่องกง 3-0 เสียง, รุ่นน้ำหนักไม่เกิน 51 กก.หญิง นิติยากรณ์ ศรีสไล แพ้ให้กับบุย เย็น ลี จากเวียดนาม 0-3 เสียง, รุ่นน้ำหนักไม่เกิน 54 กก.หญิง หยาดรุ้ง เต๊ะหิรัญ ชนะคะแนน ตรัน ธิ จุค จากเวียดนาม 3-0 เสียง, รุ่นไม่เกิน 57 กก.หญิง รัชฎาพร วิหารธรรมเม ชนะคะแนน ฟาม ธิ ธู จากเวียดนาม 3-0 เสียง และรุ่นไม่เกิน 60 กก.หญิง เจนจิรา หว้านเครือ แพ้น็อกบุย ธิ ไฮ เยน จากเวียดนาม ในยกที่ 2 ซึ่งสรุปผลงานของนักกีฬาไทยที่ส่งลงแข่งขันทั้งหมด 12 รุ่น คว้ามาได้ 8 เหรียญทอง 2 เหรียญเงิน 1 เหรียญทองแดง,หลังครองเจ้าเหรียญทองในกีฬามวยไทยสมัครเล่น อ.สุรัตน์ เสียงหล่อ หัวหน้าผู้ฝึกสอนทีมมวยไทย เปิดเผยว่า ถือว่าเราทำได้ตามเป้าหมาย 8 เหรียญทองที่วางเอาไว้จากส่งชิงชัยทั้งหมด 12 รุ่น แต่จริงๆก็น่าจะได้เหรียญทองมากกว่านี้ ซึ่งโดยรวมก็ถือว่าพอใจกับผลงานนักกีฬา จากนี้จะปล่อยให้กลับไปพัก และจะเรียกมาเก็บตัวเพื่อเตรียมลุยซีเกมส์ ที่ประเทศมาเลเซียในปีหน้าต่อไป,คูราช 3 ชิงเหรียญทอง ในรุ่น 57 กก.หญิง, รุ่น 66 กก.หญิง และรุ่น 73 กก.หญิง นักกีฬาไทยไม่สามารถคว้าเหรียญรางวัลมาครองได้แม้แต่เหรียญเดียว,ส่วนผลกีฬาชนิดอื่นที่น่าสนใจของนักกีฬาไทย มีดังต่อไปนี้ ฟุตบอลชายหาด นัดแรก กลุ่มเอ ไทย ถล่มชนะ ลาว 7-3/วอลเลย์บอลชายหาด นัดที่ 2 ของทีมชาย สายดี ไทย ชนะ อัฟกานิสถาน 2-0 เซต (21-11, 21-11) สายเอช ไทย แพ้ ญี่ปุ่น 0-2 เซต (19-21, 17-21) ประเภททีมหญิง สายซี นัดแรก ไทย ชนะ เนปาล 2-0 เซต (21-10, 21-5) สายดี นัดที่ 2 ไทย ชนะ 2-0 เซต (21-15, 21-5), แฮนด์บอลชายหาด ประเภททีมหญิง รอบแรก นัดที่ 2 ของกลุ่มบี ไทย แพ้ อินเดีย 0-2 พีเรียด ทีมสาวไทยมีสถิติชนะ 1 แพ้ 1/บาสเกตบอลชายหาด 3×3 รอบแรก ประเภททีมหญิง กลุ่มบี นัดแรกชนะเวียดนาม 21-7 คะแนน นัดที่สอง ชนะ ภูฏาน 21-5 คะแนน ประเภททีมชาย กลุ่มบี ไทย ชนะ เวียดนาม 17-10 คะแนน,สรุปเหรียญประจำวันที่ 26 ก.ย. 5 อันดับแรก (ทอง-เงิน-ทองแดง) ดังนี้ อันดับ 1 ไทย 15-8-11 อันดับ 2 เวียดนาม 9-12-18 อันดับ 3 จีน 5-5-8 อันดับ 4 จอร์แดน 3-4-2 และอันดับ 5 สหรัฐอาหรับเอมิเรตส์ (ยูเออี) 3-1-3
ทัพกีฬาไทยเก็บเพิ่มได้อีก 12 เหรียญทอง ในศึกเอเชียนบีชเกมส์ ครั้งที่ 5 ที่ดานัง เวียดนาม ทำให้ไทยผงาดขึ้นนำเป็นจ่าฝูงบนตารางเหรียญรวมแล้ว โดยมีอยู่ทั้งหมด 15 ทอง 8 เงิน และ 11 เหรียญทองแดง